<classify> Shirikisho la Soka Nchini TFF limeanzisha timu hiyo baada ya kupata udhamini wa Azam Media wa Sh bilioni 2 zitakazoendesha pia ligi ya taifa kwa vijana wenye umri wa chini ya umri wa miaka 20.Akizungumza na gazeti hili mwishoni mwa wiki, Kocha wa Mburahati Queens, Noah Kanyaga alisema iwapo watachaguliwa kuwa miongoni mwa timu zitakazoshiriki ligi hiyo watapambana kuhakikisha wanatwaa ubingwa.Alisema anajivunia ubora wa timu yake yenye wachezaji wengi wanaocheza timu za taifa, wakiwemo Mwanahamisi Omary, Fatuma Hassan, Fatuma Khatib, Fatuma Bushiri, Fatuma Mustafa, Maimuna Khamis, Asha Rashid Mwalala na Neema Paul.Pia, wachezaji ambao wanacheza timu ya taifa ya wanawake chini ya umri wa miaka 20 ni Niwael Khalfan, Sheha Juma, Janeth Christopher, Fatuma Idd na Neema Job.  <topic>: MICHEZO 